આ માટે તમારે ટ્વિટરની ત્રણ સર્વિસનો ખાસ લાભ લેવા જેવો છે. પહેલી સર્વિસ માત્ર મોબાઇલ પર ઉપલબ્ધ છે, જેમાં તમે ઉપયોગી લાગતી ટ્વીટને બુકમાર્ક તરીકે સેવ કરી શકો છો. જેથી જ્યારે ઇચ્છો ત્યારે ફરી તેને તપાસી શકો. બીજી સુવિધા લિસ્ટની છે. મોબાઇલ અને પીસી બંનેમાં ઉપલબ્ધ આ સુવિધામાં તમારા કામના વિષયોનાં લિસ્ટ બનાવી શકો અને એ લિસ્ટમાં જુદા જુદા ટ્વિટર યૂઝર્સને ઉમેરી શકો. ફુરસદે તમે ઇચ્છો ત્યારે આ લિસ્ટ ઓપન કરવાથી તમારે કામની સંખ્યાબંધ ટ્વીટ્સ વિષય મુજબ તમે જોઈ શકશો. ત્રીજી સુવિધા ટ્વીટડેક તમને પીસીમાં વધુ ઉપયોગી થશે. તેની મદદથી તમે સંખ્યાબંધ કોલમમાં વિવિધ પ્રકારની ટ્વીટ્સ તમે ઇચ્છો એ રીતે જોઈ શકશો. સોશિયલ મીડિયાનો ક્યારેક આ રીતે પણ યૂઝ કરી જુઓ, પછી તમને ક્યારેય એવું નહીં લાગે કે સોશિયલ મીડિયામાં તમારો ટાઇમ વેસ્ટ થાય છે.